section_heading: Postanak i povijest
paragraph_text: Početkom Domovinskoga rata samoinicijativno se stvaraju jedinice Narodne zaštite, uz već postojeće regularne jedinice Zbora narodne garde (ZNG). Narodna zaštita se tretirala kao pričuvna vojska koja bi stupila u akciju u slučaju da postrojbe ZNG-a budu poražene. 24. prosinca 1991. Domobranstvo je obnovljeno i postalo je posebni dio Hrvatske vojske kao pričuvni sastav te je podvrgnuto jedinstvenom sustavu zapovijedanja.<ref> Od 31. prosinca 1991. brojni pripadnici Narodne zaštite ulaze u sastav Domobranstva. Domobranske postrojbe sudjelovale su u izvršavanju borbenih zadaća (Maslenica, Peruča, Gospić itd., uz veliki doprinos u Bljesku i Oluji).<ref>[http://dns1.vjesnik.hr/Html/1998/12/05/Pisma.htm "Uz 130. obljetnicu hrvatskoga domobranstva: Časno stajali na braniku domovine"], Vjesnik, 5. prosinca 1998. Prvi zapovjednik Domobranstva bio je general Zvonimir Červenko. Postrojbe su bile na razini pukovnija, bojni i satnija. Nakon rata Domobranstvo je raspušteno i demobilizirano, a 2003. godine, preustrojem OSRH, Domobranstvo se ukida.